CELEX: 32010D1231(01)
Language: el
Date: 2010-12-22 00:00:00
Title: Απόφαση της Επιτροπής, της 22ας Δεκεμβρίου 2010 , για την τροποποίηση της απόφασης 2009/964/ΕΕ σχετικά με τη θέσπιση του προγράμματος εργασίας 2010 για την εφαρμογή του δεύτερου προγράμματος κοινοτικής δράσης στον τομέα της δημόσιας υγείας (2008-2013), για τα κριτήρια επιλογής, ανάθεσης και άλλα κριτήρια για τις οικονομικές συνεισφορές στις δράσεις του προγράμματος και για την οικονομική συνεισφορά της Κοινότητας στη συμφωνία-πλαίσιο της ΠΟΥ για την καταπολέμηση του καπνίσματος

31.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 358/23
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 22ας Δεκεμβρίου 2010
   για την τροποποίηση της απόφασης 2009/964/ΕΕ σχετικά με τη θέσπιση του προγράμματος εργασίας 2010 για την εφαρμογή του δεύτερου προγράμματος κοινοτικής δράσης στον τομέα της δημόσιας υγείας (2008-2013), για τα κριτήρια επιλογής, ανάθεσης και άλλα κριτήρια για τις οικονομικές συνεισφορές στις δράσεις του προγράμματος και για την οικονομική συνεισφορά της Κοινότητας στη συμφωνία-πλαίσιο της ΠΟΥ για την καταπολέμηση του καπνίσματος
   2010/C 358/04
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση αριθ. 1350/2007/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, που αφορά τη θέσπιση δεύτερου προγράμματος κοινοτικής δράσης στον τομέα της υγείας (2008-2013) (1), και ιδίως το άρθρο 8 παράγραφος 1,
   Έχοντας υπόψη την απόφαση 2004/858/ΕΚ της Επιτροπής, της 15ης Δεκεμβρίου 2004, για την ίδρυση εκτελεστικού οργανισμού υπό την ονομασία «Εκτελεστικός Οργανισμός για το Πρόγραμμα Δημόσιας Υγείας» με σκοπό τη διαχείριση της κοινοτικής δράσης στον τομέα της δημόσιας υγείας — κατ’ εφαρμογή του κανονισμού (ΕΚ) αριθ. 58/2003 (2) του Συμβουλίου, και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Η απόφαση 2009/964/ΕΕ της Επιτροπής (3) εκδόθηκε στις 18 Δεκεμβρίου 2009.
            
         
               (2)
            
            
               Ορισμένες προσκλήσεις υποβολής προσφορών που είχαν αρχικά προβλεφθεί δεν ήσαν επιτυχείς και δεν θα τεθούν σε εφαρμογή το 2010. Ως εκ τούτου μέρος του προϋπολογισμού που είχε διατεθεί αρχικά για την υποβολή προσφορών πρέπει να είναι πλέον διαθέσιμο για άλλες δράσεις.
            
         
               (3)
            
            
               Οι δύο διασκέψεις της Προεδρίας που πρόκειται να συγχρηματοδοτηθούν στο πλαίσιο του προγράμματος εργασίας για το 2010 θα διοργανωθούν κατά το δεύτερο εξάμηνο του 2010 και κατά το πρώτο εξάμηνο του 2011 αντίστοιχα.
            
         
               (4)
            
            
               Μία συμφωνία άμεσης επιδότησης με διεθνείς οργανώσεις που είχε αρχικά προβλεφθεί στο πλαίσιο του προγράμματος εργασίας για το 2010 δεν πρόκειται να συναφθεί, ενώ τα εκτιμώμενα ποσά για άλλες θα μειωθούν. Ως εκ τούτου μέρος του προϋπολογισμού που είχε διατεθεί αρχικά για συμφωνίες άμεσης επιδότησης πρέπει να είναι πλέον διαθέσιμο για άλλες δράσεις.
            
         
               (5)
            
            
               Μία ανάθεση δημόσιας σύμβασης μέσω μιας διοικητικής συμφωνίας με το Κοινό Κέντρο Ερευνών στο πλαίσιο του χρηματοδοτικού μηχανισμού «Άλλες δραστηριότητες» δεν θα πραγματοποιηθεί. Συνεπώς, μέρος του προϋπολογισμού που είχε διατεθεί αρχικά για διοικητικές συμφωνίες με το Κοινό Κέντρο Ερευνών στο πλαίσιο του εν λόγω μηχανισμού χρηματοδότησης πρέπει να είναι πλέον διαθέσιμο για άλλες δράσεις.
            
         
               (6)
            
            
               Είναι αναγκαίο να τροποποιηθεί η κατανομή του προϋπολογισμού μεταξύ των διαφόρων μηχανισμών χρηματοδότησης που αναφέρονται στο σημείο 2 του παραρτήματος Ι της απόφασης 2009/964/ΕΕ της Επιτροπής για να επιτραπεί η χρηματοδότηση μεγαλύτερου αριθμού κοινών δράσεων και σχεδίων.
            
         
               (7)
            
            
               Οι αλλαγές στον προϋπολογισμό που είχε διατεθεί αρχικά για τους διάφορους μηχανισμούς χρηματοδότησης υπερβαίνουν το 20 % που αναφέρεται στο άρθρο 1 παράγραφος 2 της απόφασης 2009/964/ΕΕ της Επιτροπής και, κατά συνέπεια, συνιστούν ουσιαστική μετατροπή της απόφασης χρηματοδότησης που έχει ήδη εγκριθεί, καθιστώντας αναγκαία την τροποποίησή της.
            
         
               (8)
            
            
               Συνεπώς, η απόφαση 2009/964/ΕΕ της Επιτροπής πρέπει να τροποποιηθεί ανάλογα.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που αναφέρεται στο άρθρο 10 της απόφασης αριθ. 1350/2007/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Το παράρτημα I της απόφασης 2009/964/ΕΕ τροποποιείται ως εξής:
   
               1)
            
            
               Στο σημείο 2.1. Πρόσκληση υποβολής προτάσεων για σχέδια, η δεύτερη πρόταση της πρώτης παραγράφου αντικαθίσταται από το ακόλουθο κείμενο:
               «Το συνολικό ενδεικτικό ποσό για την πρόσκληση υποβολής προτάσεων σχεδίων εκτιμάται σε 16 300 000 EUR (περίπου 34,7 % του προϋπολογισμού λειτουργίας).»
            
         
               2)
            
            
               Στο σημείο 2.2. Προσκλήσεις υποβολής προσφορών, η πρώτη πρόταση της δεύτερης παραγράφου αντικαθίσταται από το ακόλουθο κείμενο:
               «Το συνολικό ενδεικτικό ποσό για την πρόσκληση υποβολής προσφορών εκτιμάται σε 7 864 640 EUR (περίπου 16,7 % του προϋπολογισμού λειτουργίας).»
            
         
               3)
            
            
               Στο σημείο 2.3. Κοινές δράσεις, η δεύτερη πρόταση της πρώτης παραγράφου αντικαθίσταται από το ακόλουθο κείμενο:
               «Το συνολικό ενδεικτικό ποσό για την πρόσκληση υποβολής προτάσεων για κοινές δράσεις εκτιμάται σε 16 000 000 EUR (περίπου 34,1 % του προϋπολογισμού λειτουργίας).»
            
         
               4)
            
            
               Στο σημείο 2.5. Διασκέψεις στον τομέα της δημόσιας υγείας και της εκτίμησης κινδύνου, η δεύτερη πρόταση της πρώτης παραγράφου αντικαθίσταται από το ακόλουθο κείμενο:
               «Το συνολικό ενδεικτικό ποσό για την πρόσκληση υποβολής προτάσεων για διασκέψεις εκτιμάται σε 850 000 EUR (περίπου 1,8 % του προϋπολογισμού λειτουργίας): 200 000 EUR για διασκέψεις που διοργανώνονται από την προεδρία της Ευρωπαϊκής Ένωσης και 650 000 EUR για άλλες διασκέψεις.»
            
         
               5)
            
            
               Το σημείο 2.5.1. Διασκέψεις που διοργανώνονται από την προεδρία της Ευρωπαϊκής Ένωσης τροποποιείται ως εξής:
               
                           α)
                        
                        
                           Η πρώτη παράγραφος αντικαθίσταται από το ακόλουθο κείμενο:
                           «Δύο διασκέψεις που διοργανώνονται από την προεδρία της Ευρωπαϊκής Ένωσης, μία για την προεδρία του δευτέρου εξαμήνου του 2010 και μία για την προεδρία του πρώτου εξαμήνου του 2011, είναι επιλέξιμες για συγχρηματοδότηση από την Ευρωπαϊκή Ένωση με ποσό έως 100 000 EUR έκαστη, με το ανώτατο ποσοστό συγχρηματοδότησης ΕΕ που αντιστοιχεί στο 50 % των συνολικών επιλέξιμων δαπανών.»
                        
                     
                           β)
                        
                        
                           Η πέμπτη παράγραφος αντικαθίσταται από το ακόλουθο κείμενο:
                           «Οι διασκέψεις της Προεδρίας που θα συγχρηματοδοτηθούν στο πλαίσιο του προγράμματος εργασίας για το 2010 είναι: μία διάσκεψη της Προεδρίας για τις χρόνιες παθήσεις, που θα πραγματοποιηθεί τον Οκτώβριο του 2010 στο πλαίσιο τις βελγικής προεδρίας, και μία διάσκεψη της Προεδρίας για την ανάληψη δράσης για την πρόληψη, που θα πραγματοποιηθεί το Μάιο του 2011 στο πλαίσιο της ουγγρικής προεδρίας.»
                        
                     
         
               6)
            
            
               Στο σημείο 2.6. Συνεργασία με διεθνείς οργανισμούς, η δεύτερη πρόταση της πρώτης παραγράφου αντικαθίσταται από το ακόλουθο κείμενο:
               «Το συνολικό ενδεικτικό ποσό εκτιμάται σε 2 600 000 EUR (περίπου το 5,5 % του προϋπολογισμού λειτουργίας).»
            
         
               7)
            
            
               Στο σημείο 2.8., Άλλες δραστηριότητες, η τέταρτη πρόταση της δεύτερης παραγράφου αντικαθίσταται από το ακόλουθο κείμενο:
               «Για το σκοπό αυτό θα διατεθεί, συνολικά, ποσό 1 100 000 EUR (περίπου το 2,3 % του προϋπολογισμού λειτουργίας).»
            
         
               8)
            
            
               Το σημείο 3.2.1.1. Ανάπτυξη της πρόληψης και του ελέγχου υφιστάμενων ή νεοεμφανιζόμενων μεταδοτικών νοσημάτων τροποποιείται ως εξής:
               
                           α)
                        
                        
                           η πρώτη παράγραφος απαλείφεται.
                        
                     
                           β)
                        
                        
                           Η ακόλουθη τρίτη περίπτωση απαλείφεται:
                           
                                       «—
                                    
                                    
                                       Ανάπτυξη, εφαρμογή και ανάλυση αποτελεσμάτων μιας έρευνας που στοχεύει στον προσδιορισμό της διαχείρισης και της παροχής υπηρεσιών όσον αφορά τη φυματίωση στο πλαίσιο του συστήματος υγείας σε επίπεδο κρατών μελών. Σκοπός της έρευνας είναι να καταστήσει δυνατή την περιγραφική ανάλυση των διαφορετικών μοντέλων στο πλαίσιο των επιδόσεων κάθε προγράμματος. Η λεπτομερής περιγραφή των μοντέλων παροχής υπηρεσιών για τη φυματίωση θα επιτρέψει μια αποτελεσματικότερη προσέγγιση στην εκτίμηση της διάθεσης των πόρων και της δέσμευσης των κρατών μελών για τον έλεγχο της φυματίωσης.
                                       (Πρόσκληση υποβολής προσφορών)»
                                    
                                 
                     
         
               9)
            
            
               Το σημείο 3.2.1.2 Βελτίωση της ετοιμότητας και ανταπόκριση σε καταστάσεις έκτακτης ανάγκης στον τομέα της υγείας, συμπεριλαμβανομένης της κλιματικής αλλαγής, θεμάτων σχετικά με την πανδημία γρίπης και τη διασυνοριακή συνεργασία τροποποιείται ως εξής:
               
                           α)
                        
                        
                           Η ακόλουθη πρώτη περίπτωση απαλείφεται:
                           
                                       «—
                                    
                                    
                                       Στις προβλεπόμενες δραστηριότητες περιλαμβάνονται οι εξής: προσδιορισμός και ανταλλαγή βέλτιστων πρακτικών, σύνταξη εγγράφων, κατάρτιση, θέματα σχετικά με τα μέσα ενημέρωσης και την επικοινωνία με το ευρύ κοινό και τους επαγγελματίες, πρόοδος των σχεδίων δημιουργίας μοντέλων και τεχνικών για τον προγραμματισμό αντιμετώπισης καταστάσεων έκτακτης ανάγκης, κατευθυντήριες γραμμές αναφοράς για τη διαχείριση κρίσεων, εκπαίδευση του προσωπικού και του προσωπικού υποστήριξης για την αντιμετώπιση αναπάντεχων συνθηκών, προγράμματα εκπαίδευσης (είδος, στόχος, περιεχόμενο της εκπαίδευσης), διάδοση των βασικών δράσεων που προσδιορίζονται στο πρόγραμμα της Επιτροπής για την Ασφάλεια της Υγείας και στην πρωτοβουλία για την παγκόσμια ασφάλεια της υγείας (ΠΠΑΥ), αξιολόγηση των πτυχών επιμελητείας της διαχείρισης καταστάσεων κρίσης, συμπεριλαμβανομένων θεμάτων συνέχισης της λειτουργίας και συνεκτιμωμένης της διεθνούς διάστασης των γεγονότων.
                                       (Πρόσκληση υποβολής προσφορών)»
                                    
                                 
                     
                           β)
                        
                        
                           Η ακόλουθη πέμπτη περίπτωση απαλείφεται:
                           
                                       «—
                                    
                                    
                                       Έρευνα για την ισχύουσα νομοθεσία στα κράτη μέλη όσον αφορά τη συλλογή δεδομένων ιδίως σε καταστάσεις έκτακτης ανάγκης για τη δημόσια υγεία. Ο σκοπός είναι να αντιμετωπιστεί το ζήτημα της προστασίας των δεδομένων υπό τις συγκεκριμένες συνθήκες. Τα αποτελέσματα πρέπει να συμβάλλουν στην αύξηση του συντονισμού των δραστηριοτήτων ιχνηλάτησης των επαφών με στόχο τον περιορισμό μιας απειλής.
                                       (Πρόσκληση υποβολής προσφορών)»
                                    
                                 
                     
         
               10)
            
            
               Το σημείο 3.2.1.3 Αύξηση της υπάρχουσας ικανότητας ανταπόκρισης στις απειλές από βιολογικούς, χημικούς και ραδιενεργούς παράγοντες, καθώς και από τη νεοεμφανιζόμενη περιβαλλοντική επιβάρυνση νόσων τροποποιείται ως εξής:
               
                           α)
                        
                        
                           Η ακόλουθη πρώτη περίπτωση απαλείφεται:
                           
                                       «—
                                    
                                    
                                       Έρευνα και έλεγχος των “εθνικών εργαστηρίων αναφοράς” για χημικά και για ραδιενεργούς ουσίες, συμπεριλαμβανομένου ενός εργαστηρίου για την κοινή αξιοποίηση δυνατοτήτων και ικανοτήτων. Ο σκοπός είναι η διερεύνηση προκειμένου να διαμορφωθεί συλλογιστική για ένα σχέδιο εργαστηρίων αναφοράς με βάση την ΕΕ, η διενέργεια αναλυτικής επισκόπησης της τρέχουσας κατάστασης όσον αφορά τα εργαστήρια αναφοράς σε διάφορα κράτη μέλη και η εμπεριστατωμένη εξέταση των σχετικών αποδεικτικών στοιχείων ως προς τα δυνητικά πλεονεκτήματα και μειονεκτήματα της ίδρυσης δικτύου αναφοράς της ΕΕ. Η έρευνα πρέπει να περιλαμβάνει τα ελάχιστα συστατικά στοιχεία ενός εργαστηρίου αναφοράς της ΕΕ, συμπεριλαμβανομένων των κριτικών στοιχείων για την ανάπτυξή του, και την εθνική και διεθνή δικτύωση ως προϋπόθεση για την αποτελεσματική δράση κατά τις έρευνες και τις αποκρίσεις σε περίπτωση εμφάνισης εστιών.
                                       (Πρόσκληση υποβολής προσφορών)»
                                    
                                 
                     
                           β)
                        
                        
                           Η ακόλουθη τέταρτη περίπτωση απαλείφεται:
                           
                                       «—
                                    
                                    
                                       Στήριξη των προτεραιοτήτων της Επιτροπής Ασφάλειας της Υγείας για το 2010, συμπεριλαμβανομένων των τομέων της Επιτροπής Ασφάλειας της Υγείας και των δραστηριοτήτων των ομάδων εργασίας.
                                       (Πρόσκληση υποβολής προσφορών)»
                                    
                                 
                     
         
               11)
            
            
               Στο σημείο 3.2.2.1. Ανάπτυξη της πρόληψης στο πεδίο της ασφάλειας των ασθενών, η ακόλουθη πρώτη περίπτωση απαλείφεται:
               
                           «—
                        
                        
                           Διάσκεψη για την ανταλλαγή βέλτιστων πρακτικών και εργαλείων στον τομέα της ασφάλειας των ασθενών. Ο σκοπός είναι να παρουσιαστούν τα πρώτα αποτελέσματα των δραστηριοτήτων και των εργαλείων που αναπτύχθηκαν βάσει της πρόσκλησης υποβολής προτάσεων για σχέδια του δεύτερου προγράμματος για την υγεία, η οποία δημοσιεύτηκε το 2009, και να καθοριστεί μια στρατηγική για τη διάδοση και τη χρήση. Η διάσκεψη θα φέρει σε επαφή τις αρχές δημόσιας υγείας, τους επαγγελματίες της υγείας, τη βιομηχανία και τους εμπειρογνώμονες σε θέματα εκτίμησης του κινδύνου. Τα αποτελέσματα της διάσκεψης αναμένεται επίσης να διευκολύνουν τη γεφύρωση μεταξύ του καθορισμού πολιτικών για την ασφάλεια των ασθενών σε εθνικό και σε ευρωπαϊκό επίπεδο, καθώς επίσης και στο πεδίο της υγειονομικής περίθαλψης, και να συμβάλουν στη βελτίωση των σχεδίων ανταλλαγών και κατάρτισης για τους επαγγελματίες της υγείας, ιδίως μεταξύ διασυνοριακών περιοχών.
                           (Πρόσκληση υποβολής προσφορών)»
                        
                     
         
               12)
            
            
               Το σημείο 3.2.2.2 (Επιστημονικές συμβουλές και εκτίμηση κινδύνου) τροποποιείται ως εξής:
               
                           α)
                        
                        
                           Η ακόλουθη τρίτη περίπτωση απαλείφεται:
                           
                                       «—
                                    
                                    
                                       Διάλογος για την εκτίμηση του κινδύνου μέσω ανάλυσης προοπτικών για τις νανοτεχνολογίες. Ο σκοπός είναι να προσδιοριστούν και να συζητηθούν τα θέματα εκτίμησης του κινδύνου που έρχονται στο προσκήνιο με την εισαγωγή νανοτεχνολογιών δεύτερης και τρίτης γενεάς.
                                       (Διοικητική συμφωνία με το ΚΚΕρ)»
                                    
                                 
                     
                           β)
                        
                        
                           Η ακόλουθη όγδοη περίπτωση απαλείφεται:
                           
                                       «—
                                    
                                    
                                       Συνεργασία στην εκτίμηση του κινδύνου μέσω εργαστηρίων για ειδικά ή γενικά θέματα που σχετίζονται με την εκτίμηση του κινδύνου και τις εργασίες των επιστημονικών επιτροπών της ΕΕ, εκτός του τομέα των τροφίμων, για προώθηση και ενθάρρυνση του διαλόγου μεταξύ εμπειρογνωμόνων.
                                       (Πρόσκληση υποβολής προσφορών)»
                                    
                                 
                     
                           γ)
                        
                        
                           Η ακόλουθη ενδέκατη περίπτωση απαλείφεται:
                           
                                       «—
                                    
                                    
                                       Διαδικασίες αναγγελίας κινδύνου, μέσω της ανάπτυξης επαγγελματικής στρατηγικής για την επικοινωνία, π.χ. με τη διοργάνωση ενός μικρού εργαστηρίου με δημοσιογράφους που καλύπτουν επιστημονικά θέματα.
                                       (Πρόσκληση υποβολής προσφορών)»
                                    
                                 
                     
                           δ)
                        
                        
                           Η ακόλουθη δωδέκατη περίπτωση απαλείφεται:
                           
                                       «—
                                    
                                    
                                       Εκτίμηση των υπαρχόντων πόρων και αναγκών. Ο σκοπός είναι να εξασφαλίζεται υψηλή ποιότητα στη λειτουργία των επιστημονικών επιτροπών (συγκριτική ανάλυση των οργανισμών της ΕΕ με συγκρίσιμο ρόλο).
                                       (Πρόσκληση υποβολής προσφορών)»
                                    
                                 
                     
         
               13)
            
            
               Το σημείο 3.3.1.1 Η προσέγγιση της προαγωγής της υγείας σε όλες τις πολιτικές απαλείφεται.
            
         
               14)
            
            
               Το σημείο 3.3.2.4 Σεξουαλική υγεία και HIV-AIDS τροποποιείται ως εξής:
               
                           α)
                        
                        
                           Η ακόλουθη πρώτη περίπτωση απαλείφεται:
                           
                                       «—
                                    
                                    
                                       Έρευνα σχετικά με τις γνώσεις των νέων (12-17 ετών) για τη σεξουαλική και την αναπαραγωγική υγεία σε όλα τα κράτη μέλη της ΕΕ. Ο σκοπός είναι να βελτιωθεί η βάση γνώσεων για τη συζήτηση ως προς την κατάλληλη δράση σε ευρωπαϊκό επίπεδο για τη σεξουαλική υγεία των νέων.
                                       (Πρόσκληση υποβολής προσφορών)»
                                    
                                 
                     
                           β)
                        
                        
                           Η ακόλουθη τρίτη περίπτωση απαλείφεται:
                           
                                       «—
                                    
                                    
                                       Προσδιορισμός των μεθόδων που χρησιμοποιούνται από τους ειδικούς του μάρκετινγκ για την προσέγγιση των νέων και την εκτίμηση του εάν και πώς είναι δυνατό να χρησιμοποιηθούν αυτές οι μέθοδοι για την επικοινωνία με τους νέους για θέματα σεξουαλικής υγείας. Ο σκοπός είναι να ενθαρρυνθεί / να προκληθεί συζήτηση για τη σεξουαλική υγεία σε επίπεδο ΕΕ για την ανάπτυξη περαιτέρω πολιτικής της ΕΕ.
                                       (Πρόσκληση υποβολής προσφορών)»
                                    
                                 
                     
         
               15)
            
            
               Στο σημείο 3.3.2.6. Πρόληψη των εξαρτήσεων, η ακόλουθη όγδοη περίπτωση απαλείφεται:
               
                           «—
                        
                        
                           Παροχή τεχνικής συνδρομής στην Επιτροπή για την προετοιμασία έκθεσης προόδου σχετικά με τη σύσταση του Συμβουλίου της 18ης Ιουνίου 2003. Παροχή τεχνικής συνδρομής στην Επιτροπή για την προετοιμασία έκθεσης προόδου σχετικά με τη σύσταση του Συμβουλίου της 18ης Ιουνίου 2003. Η δράση αυτή προβλέπεται στο σχέδιο δράσης της ΕΕ για τα ναρκωτικά 2009-2012 (δράση 23). Ο σκοπός είναι να εκτιμηθεί η βελτίωση της κάλυψης των υπηρεσιών μείωσης των επιβλαβών συνεπειών, με βάση την πρώτη έκθεση που εγκρίθηκε το 2007, με πλήρη εκμετάλλευση των παρεμβάσεων αποδεδειγμένης αποτελεσματικότητας, ιδίως στις φυλακές και στις υπηρεσίες επανένταξης, για τα άτομα που βρίσκονται σε μεταθεραπευτική παρακολούθηση μετά την αποφυλάκιση. Κατ’ αυτό τον τρόπο η Κοινότητα θα μπορέσει να εξετάσει, μαζί με τα κράτη μέλη, την πιθανότητα να επιβάλλεται η έκδοση περαιτέρω συστάσεων.
                           (Πρόσκληση υποβολής προσφορών)»
                        
                     
         
               16)
            
            
               Στο σημείο 3.3.2.7. Πρόληψη σοβαρών, χρόνιων και σπάνιων νόσων, η ακόλουθη δεύτερη περίπτωση απαλείφεται:
               
                           «—
                        
                        
                           Τεχνική, επιστημονική και διοικητική υποστήριξη στην ευρωπαϊκή σύμπραξη για τη δράση κατά του καρκίνου. Η ανακοίνωση σχετικά με τη δράση κατά του καρκίνου: Η ευρωπαϊκή σύμπραξη, προσδιορίζει ειδικές δράσεις σε τέσσερις τομείς: πρόληψη και προαγωγή της υγείας, υγειονομική περίθαλψη, έρευνα για τον καρκίνο, και ενημέρωση και δεδομένα. Η σύμπραξη θα προσδιορίσει περαιτέρω δράσεις που πρέπει να εφαρμοστούν προκειμένου να επιτευχθούν οι στόχοι που καθορίζονται στην ανακοίνωση, με γενικό σκοπό να μειωθεί το άχθος της ασθένειας στην ΕΕ. Ο σκοπός αυτής της σύμβασης είναι η παροχή τεχνικής συνδρομής και συμβουλών για την ευρωπαϊκή σύμπραξη.
                           (Πρόσκληση υποβολής προσφορών)»
                        
                     
         
               17)
            
            
               Στο σημείο 3.4.1. Ανταλλαγή γνώσεων και βέλτιστων πρακτικών, η ακόλουθη δεύτερη περίπτωση απαλείφεται:
               
                           «—
                        
                        
                           Διάλογοι πολιτικής για κύριες θεμελιώδεις αξίες, ορισμός και άσκηση των δικαιωμάτων των ασθενών σε ολόκληρη την Ευρώπη. Ο σκοπός είναι να εκτιμηθεί, μαζί με τα κράτη μέλη και τους ενδιαφερομένους σε επίπεδο ΕΕ, ο τρόπος ανάπτυξης και άσκησης των δικαιωμάτων των ασθενών. Κατ’ αυτό τον τρόπο θα εμπλουτιστούν οι συζητήσεις σχετικά με συναφείς, τρέχουσες ή προσεχείς πρωτοβουλίες της Επιτροπής.
                           Στους εν λόγω διαλόγους πολιτικής πρέπει να συμμετέχει ευρύ φάσμα συντελεστών των πολιτικών για την υγεία και αναμένεται να προκύψουν πολύτιμα αποτελέσματα για τις μελλοντικές εργασίες σε επίπεδο ΕΕ. Το Ευρωπαϊκό Παρατηρητήριο για τις Πολιτικές και τα Συστήματα Υγείας προσφέρει τις ειδικές γνώσεις, το ανθρώπινο δυναμικό και τις σχετικές επαφές που είναι αναγκαίες για να καλυφθεί το σκοπούμενο πεδίο, να συγκεντρωθεί το ακροατήριο-στόχος και να επιτευχθούν τα επιθυμητά αποτελέσματα.
                           (Συμφωνία άμεσης επιχορήγησης με το Ευρωπαϊκό Παρατηρητήριο για τις Πολιτικές και τα Συστήματα Υγείας)»
                        
                     
         
      Βρυξέλλες, 22 Δεκεμβρίου 2010.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 301 της 20.11.2007, σ. 3.
   
      (2)  ΕΕ L 369 της 16.12.2004, σ. 73.
   
      (3)  ΕΕ L 340 της 22.12.2009, σ. 1.